b'\n_START_ARTICLE_\nMariborsko \xc5\xbeensko dru\xc5\xa1tvo\n_START_PARAGRAPH_\nMariborsko \xc5\xbeensko dru\xc5\xa1tvo je bila dobrodelna organizacija, ki je skrbela predvsem za pravice \xc5\xbeensk. Ustanovljena je bilo 26. maja 1919 v Mariboru. Prva predsednica je bila Marija Maister. V dru\xc5\xa1tvo so bile vklju\xc4\x8dene \xc4\x8dlanice iz Maribora in okolice. Dru\xc5\xa1tvo je imelo razli\xc4\x8dne cilje; pomagalo je revnim, sirotam in vojakom, zbiralo je denar za gradnjo bolni\xc5\xa1nice in se borilo za \xc5\xbeenske pravice. Ukinjeno je bilo 25. septembra 1941.\n_START_SECTION_\nZa\xc4\x8detki\n_START_PARAGRAPH_\nMariborsko \xc5\xbeensko dru\xc5\xa1tvo je bilo ustanovljeno 26. maja 1919._NEWLINE_Povod za ustanovitev je bilo \xc5\xa1irjenje zavesti, da se morajo \xc5\xbeenske vklju\xc4\x8diti v dru\xc5\xbeabno \xc5\xbeivljenje. Po prvi svetovni vojni je v Maribor pri\xc5\xa1lo veliko intelektualcev s Primorske, med njimi veliko u\xc4\x8diteljic, ki so prinesle novo ozave\xc5\xa1\xc4\x8danje \xc5\xbeensk. Mariborski \xc4\x8dasnik Stra\xc5\xbea je spodbujal \xc5\xbeenske, ki jih je zanimala lastna izobrazba in kariera, naj si naro\xc4\x8dijo \xc5\xbeenski \xc4\x8dasopis Slovenko, ki je \xc5\xa1iril tak\xc5\xa1no zavest. _NEWLINE_Po prvi svetovni vojni so se \xc5\xbeenske za\xc4\x8dele zbirati, organizirana so bila predavanja, Antonija \xc5\xa0tupca, ravnateljica me\xc5\xa1\xc4\x8danske \xc5\xa1ole, je izvajala te\xc4\x8daj o vzgoji mladine. _NEWLINE_5. aprila 1919 je potekal prvi sestanek o ustanovitvi Mariborskega \xc5\xbeenskega dru\xc5\xa1tva v restavraciji Narodnega doma. Povabljene se bile vse \xc5\xbeenske iz Maribora in okolice in 26. maja ustanovile dru\xc5\xa1tvo. Marija Maister je bila izvoljena za predsednico dru\xc5\xa1tva, Anka Majcen je postala podpredsednica, Ivanka Lipold tajnica, Kodermanova pa blagajni\xc4\x8darka.\n_START_SECTION_\nDelovanje\n_START_PARAGRAPH_\nMariborsko \xc5\xbeensko dru\xc5\xa1tvo je spadalo pod Splo\xc5\xa1no \xc5\xbeensko dru\xc5\xa1tvo v Ljubljani. Udele\xc5\xbeevalo se je mednarodnih kongresov in organiziralo veliko predavanj. Sodelovalo je tudi z drugimi dru\xc5\xa1tvi po Jugoslaviji. Znani predavatelji, kot so Ferdinand M\xc3\xbcller, Ivan Lah, Fran Kova\xc4\x8di\xc4\x8d, Matija Slavi\xc4\x8d, so dru\xc5\xa1tvu pove\xc4\x8dali ugled in do aprila 1920 je dru\xc5\xa1tvo izpeljalo \xc5\xbee 14 predavanj za izobra\xc5\xbeevanje \xc5\xbeensk. Vodilo je tudi razne prireditve in razstave._NEWLINE_Prvo zborovanje je potekalo 18. januarja 1920 v Narodnem domu. Udele\xc5\xbeile so se ga tudi \xc5\xbeenske iz okolice Maribora. Predsednica je predstavila na\xc4\x8drte delovanja, poudarek je bil na pomo\xc4\x8di revnim in otrokom ter na izobrazbi. Dru\xc5\xa1tvo je bilo znano po svojih dobrodelnih akcijah, zbiralo je denar za otro\xc5\xa1ko bolni\xc5\xa1nico in sirote. _NEWLINE_1927 je bilo leto volitev in \xc5\xbeenske so pripravile predvolilni shod. Marca 1927 so organizirale Mednarodni \xc5\xbeenski teden. _NEWLINE_Dru\xc5\xa1tvo je sodelovalo z Jadransko stra\xc5\xbeo in Jugoslovansko matico, povezalo se je z mestnim muzejem, vklju\xc4\x8deno je bilo v Zvezo gospodinj, sodelovalo je z odborom za pomo\xc4\x8d brezposelnim slu\xc5\xbekinjam in drugimi humanitarnimi dru\xc5\xa1tvi. _NEWLINE_Dru\xc5\xa1tvo se deset let od ustanovitve skoraj ni spremenilo, leta 1930 pa so voditeljice dru\xc5\xa1tvo razdelile na pododdelke. Kulturni odsek se je ukvarjal s feministi\xc4\x8dno problematiko in sodobnimi \xc5\xbeenskimi vpra\xc5\xa1anji, pripreditveni odsek z organizacijo dru\xc5\xa1tvenih akcij, informativni odsek pa z zbiranjem informacij o donatorjih. _NEWLINE_Od leta 1930 so \xc4\x8dlanice \xc5\xa1e bolj poudarjale pomembnost bolj\xc5\xa1e izobrazbe \xc5\xbeensk in se \xc5\xa1e bolj posvetile sodobnim \xc5\xbeenskim vpra\xc5\xa1anjem.\n_START_SECTION_\nDru\xc5\xbebeno delovanje\n_START_PARAGRAPH_\nDru\xc5\xa1tvo je bilo znano po svojih dobrodelnih akcijah in je delovalo na razli\xc4\x8dnih podro\xc4\x8djih. Skrbelo je za revno mladino, brezposelne, sirote, nemo\xc4\x8dne, za katere so \xc4\x8dlanice zbirale denar. Veliko so dale na izobrazbo \xc5\xbeensk in podporo nemo\xc4\x8dnim \xc5\xbeenam. Pomagalo je ranjenim vojakom v mariborskih bolni\xc5\xa1nicah._NEWLINE_\xc4\x8clanice so se potegovale za splo\xc5\xa1no \xc5\xbeensko volilno pravico za vse dru\xc5\xbebene sloje. Leta 1935 so poslancem poslale vpra\xc5\xa1alnike, ali so za izena\xc4\x8denje dr\xc5\xbeavljanskih politi\xc4\x8dnih pravic za oba spola. _NEWLINE_Zbirale so denar za otro\xc5\xa1ko bolni\xc5\xa1nico in za ustanovitev po\xc4\x8ditni\xc5\xa1kih kolonij za okrevanje otrok. 3. julija 1930 so odprle Po\xc4\x8ditni\xc5\xa1ki dom kraljice Marije v \xc5\xa0martnem na Pohorju._NEWLINE_Dru\xc5\xa1tvo je izvajalo tudi akcije; z mle\xc4\x8dno akcijo so podhranjenim deklicam v \xc5\xa1olah zagotovile malico, s pletilno akcijo pa so za bo\xc5\xbei\xc4\x8d obdarile otroke po \xc5\xa1olah z jopicami, hla\xc4\x8dkami, kapami in nogavicami. _NEWLINE_\xc4\x8clanice so \xc5\xa1irile doma\xc4\x8do industrijo tako, da so izvajale \xc5\xa1iviljske te\xc4\x8daje, organizirale so razstavo \xc5\xbdena v obrti.\n_START_SECTION_\nZaton dru\xc5\xa1tva in njegova ukinitev\n_START_PARAGRAPH_\nDru\xc5\xa1tvo je bilo ukinjeno 25. septembra 1941. Gestapo je zaplenil stanovanje zadnje predsednice dru\xc5\xa1tva, Ivanke Lipold, Wehrmacht je zasedel dekli\xc5\xa1ko me\xc5\xa1\xc4\x8dansko \xc5\xa1olo. Zaplenili so blagajni\xc5\xa1ke knjige dru\xc5\xa1tva, gotovino, obla\xc4\x8dila, knjige, \xc5\xa1ole. _NEWLINE_Dru\xc5\xa1tvo je med drugo svetovno vojno propadlo in se tudi v povojnem \xc4\x8dasu ni uspelo obnoviti.'